સુરત ખાતે વેપારીઓ સાથે સંવાદ કર્યા બાદ પત્રકાર પરિષદમાં વાત કરતાં રાહુલ ગાંધીએ જીએસટી અને નોટબંધી અંગે વાત કરતાં કહ્યું હતું કે, આને કારણે અર્થવ્યવસ્થાની કમર તોડી નાંખી. જીએસટી અંગે કોંગ્રેસના નેતાઓએ મોદીજી, જેટલીજી સાથે ફોર્મલી, ઇનફોર્મલી અનેકવાર કહ્યું હતું કે, જીએસટી આ રીતે લાગુ ન કરો. આ ભાજપ અને કોંગ્રેસ વચ્ચેના રાજકારણીય ક્લેશની વાત નથી, દેશની ભલાઇની વાત છે. તેમ છતાં તેમણે જીએસટી લાગુ કર્યું. જીએસટીમાં ટેક્સ રિફોર્મેશનની જરૂર છે. 18 ટકાથી વધુ ટેક્સ ન હોવો જોઇએ. આમ છતાં, તેમણે રાત્રે 12 વાગે જીએસટી લાગુ કરી દીધો. જીએસટી અને નોટબંધી જેવા નિર્ણયોએ સુરતની શક્તિ છીનવી લીધી.